Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне сыбайлас жемқорлыққа қарсы іс-қимыл мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2014 жылғы 3 шілдедегі Қазақстан Республикасының Қылмыстық кодексіне:

1) 3-бапта:

2) тармақтағы «366 және 367-баптарда – елуден үш мың айлық есептік көрсеткішке дейінгі ақша сомасы, бағалы қағаздардың, өзге де мүліктің немесе мүліктік сипаттағы пайданың құны» деген сөздер «366 және
367-баптарда – елуден үш мың айлық есептік көрсеткішке дейінгі пара мөлшері» деген сөздермен ауыстырылсын;

3) тармақтағы «366 және 367-баптарда – он мың айлық есептік көрсеткіштен асатын ақша сомасы, бағалы қағаздардың, өзге де мүліктің немесе мүліктік сипаттағы пайданың құны» деген сөздер «366 және 367-баптарда – он мың айлық есептік көрсеткіштен асатын пара мөлшері» деген сөздермен ауыстырылсын;

28) тармақтағы «мемлекеттік бюджеттің және Қазақстан Республикасы Ұлттық қорының қаражатынан қаржыландырылатын жобаларды іріктеу мен іске асыруға» деген сөздер «мемлекеттік бюджеттің және (немесе) Қазақстан Республикасы Ұлттық қорының қаражатынан қаржыландырылатын жобаларды іріктеуге және (немесе) іске асыруға» деген сөздермен ауыстырылсын;

28-1) тармақ мынадай редакцияда жазылсын:

«28-1) пара – мемлекеттік функцияларды орындауға уәкілеттік берілген адам не оған теңестірілген адам немесе жауапты мемлекеттік лауазымды атқаратын адам не лауазымды адам не шет мемлекеттің немесе халықаралық ұйымның лауазымды адамы алған, сол сияқты аталған адамдарға берілетін, ұсынылатын немесе уәде етілетін, сол сияқты аталған адамдар пара берушінің немесе оның өкілі болған адамдардың пайдасына жасаған әрекеттері (әрекетсіздігі) үшін, егер мұндай әрекеттер (әрекетсіздік) мемлекеттік функцияларды орындауға уәкілеттік берілген адамның не оған теңестірілген адамның немесе жауапты мемлекеттік лауазымды атқаратын адамның, лауазымды адамның не шет мемлекеттің немесе халықаралық ұйымның лауазымды адамының қызметтік өкілеттіктеріне кіретін болса не ол лауазымдық жағдайына байланысты осындай әрекеттерге (әрекетсіздікке) ықпал жасай алатын болса, сол сияқты жалпы қамқорлығы немесе жол берушілігі үшін сұратқан немесе талап еткен, мүліктік игіліктер және құқықтар, пайдалар;».

мынадай мазмұндағы 28-2) тармақпен толықтырылсын:

«28-2) ресми құжат – жеке немесе заңды тұлға жасаған, Қазақстан Республикасының заңнамасында белгіленген тәртіппен ресімделген және куәландырылған құжат;»;

29) тармақтағы «365, 366, 367» деген цифрлар «365, 366, 366-1, 367, 367-1» деген цифрлармен ауыстырылсын;

37-1) тармақ мынадай редакцияда жазылсын:

«37-1) халықаралық ұйымның лауазымды адамы – халықаралық шарттар мәртебесі бар келісімдердің негізінде, елдер құрған ұйымдарда басшылық лауазымды атқаратын адам;

қызметін халықаралық ұйымдарда жүзеге асыратын және Қазақстан Республикасы ратификациялаған халықаралық шарттарға сәйкес халықаралық қызметші деп танылатын адам;

халықаралық ұйымның атынан әрекет етуге уәкілеттік берілген адам.»;

мынадай мазмұндағы 37-2) және 37-3) тармақтармен толықтырылсын:

«37-2) шет мемлекеттің лауазымды адамы – шет мемлекеттің заңнамалық, атқарушы, әкімшілік, сот органдарында немесе қарулы күштерінде қандай да бір лауазымды атқаратын, тағайындалатын немесе сайланатын адам;

шет мемлекеттің атынан әрекет етуге уәкілеттік берілген адам;

37-3) шетелдік көздерден алынған қаражат – шет мемлекеттер, халықаралық және шетелдік ұйымдар, шетелдіктер, азаматтығы жоқ адамдар ұсынған ақша және (немесе) өзге де мүлік;»;

38) тармақта:

«247-бапта – үш жүз айлық есептік көрсеткіштен асатын, адам алған сома немесе оған көрсетілген қызметтер құны» деген сөздер «247 және 247-1-баптарда – үш жүз айлық есептік көрсеткіштен асатын материалдық сыйақының мөлшері, жеңiлдiктер немесе мүлiктiк сипаттағы пайданың құны» деген сөздермен ауыстырылсын;

«366 және 367-баптарда – үш мыңнан асатын және он мың айлық есептік көрсеткішке дейінгі ақша сомасы, бағалы қағаздардың, өзге де мүліктің немесе мүліктік сипаттағы пайданың құны» деген сөздер «366 және 367-баптарда – үш мыңнан асатын және он мың айлық есептік көрсеткішке дейінгі пара мөлшері» деген сөдермен ауыстырылсын;

2) 50-баптың екінші бөлігінің төртінші абзацы мынадай редакцияда жазылсын:

«Сыбайлас жемқорлық қылмыстарды жасағаны үшін белгілі бір лауазымды атқару немесе белгілі бір қызметпен айналысу құқығынан айыру міндетті түрде тағайындалады және мемлекеттік қызметте және квазимемлекеттік сектор субъектілерінде, судья лауазымын, сондай-ақ басқа да мемлекеттік лауазымдарды не мемлекеттік немесе оларға теңестірілген функцияларды орындаумен байланысты лауазымдарды атқаруға өмір бойына тыйым салудан тұрады.»;

3) 247-бапта:

тақырып мынадай редакцияда жазылсын:

«247-бап. Сыйақыны заңсыз алу»;

бірінші бөліктің бірінші абзацы мынадай редакцияда жазылсын:

«1. Мемлекеттiк органның не мемлекеттiк ұйымның не квазимемлекеттік сектор субъектілерінің мемлекеттiк функцияларды орындауға уәкiлеттiк берілген адамы болып табылмайтын жұмыскерiнiң немесе оған теңестiрiлген адамның, сол сияқты мемлекеттiк емес ұйымның басқару функцияларын орындамайтын жұмыскерiнiң өз мiндеттерi аясына кіретін жұмысты орындағаны немесе қызметтер көрсеткенi үшiн материалдық сыйақыны, жеңiлдiктердi немесе мүлiктiк сипатта көрсетiлетін қызметтерді, мүлікке құқықты заңсыз алуы, – »;

ескертпе мынадай редакцияда жазылсын:

«Ескертпе. Егер сыйлықтың құны бес айлық есептiк көрсеткiштен аспаса, осы баптың бiрiншi бөлiгiнде көрсетiлген адамның өз міндеті аясына кіретін жұмыстарды бұрын орындағаны немесе қызметтер көрсеткені үшiн алдын ала уағдаластық болмаған кезде сыйлық ретінде материалдық сыйақы, жеңілдіктерді немесе мүлiктiк сипатта көрсетілетін қызметтерді, мүлікке құқықты алуы маңызы аз болуына байланысты қылмыстық құқық бұзушылық болып табылмайды және ол тәртiптiк ретпен қудаланады.»;

4) мынадай мазмұндағы 247-1-баппен толықтырылсын:

«247-1-бап. Сыйақыны заңсыз беру

1. Мемлекеттiк органның не мемлекеттiк ұйымның не квазимемлекеттік сектор субъектілерінің мемлекеттiк функцияларды орындауға уәкiлеттiк берілген адамы немесе оған теңестiрiлген адам болып табылмайтын жұмыскерiне, сол сияқты мемлекеттiк емес ұйымның басқару функцияларын орындамайтын жұмыскерiне өз мiндеттерi аясына кіретін жұмысты орындағаны немесе қызметтер көрсеткенi үшiн материалдық сыйақыны, жеңiлдiктердi немесе мүлiктiк сипатта көрсетiлетін қызметтерді, мүлікке құқықты материалдық сыйақылар, жеңілдіктер немесе мүліктік сипатта қызметтер көрсеткен адамның не оның өкілі болған адамдардың пайдасына мүлікке құқықты заңсыз беру, –

сексен айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не сексен сағатқа дейінгі мерзімге қоғамдық жұмыстарға тартуға не жиырма тәулікке дейінгі мерзімге қамаққа алуға жазаланады.

2. Бірнеше рет жасалған дәл сол іс-әрекет –

бір жүз жиырма айлық есептiк көрсеткiшке дейiнгi мөлшерде айыппұл салуға не сол мөлшерде түзеу жұмыстарына не бір жүз жиырма сағатқа дейінгі мерзімге қоғамдық жұмыстарға тартуға не отыз тәулікке дейінгі мерзімге қамаққа алуға жазаланады.

3. Осы баптың бірінші және екінші бөліктерінде көзделген, ірі мөлшерде материалдық сыйақыны, жеңiлдiктердi немесе мүлiктiк сипатта көрсетiлетін қызметтерді, мүлікке құқықты берумен байланысты іс-әрекеттер, –

мүлкi тәркiленіп немесе онсыз, белгілі бір лауазымдарды атқару немесе белгілі бір қызметпен айналысу құқығынан үш жылға дейінгі мерзімге айыра отырып, екі мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не алты жүз сағатқа дейінгі мерзімге қоғамдық жұмыстарға тартуға не екі жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.

Ескертпелер.

1. Егер сыйлықтың құны бес айлық есептiк көрсеткiштен аспаса, осы баптың бiрiншi бөлiгiнде көрсетiлген адамға оның міндеттері аясына кіретін жұмыстарды бұрын орындағаны немесе қызметтер көрсеткені үшiн алдын ала уағдаластық болмаған кезде сыйлық ретінде материалдық сыйақыны, жеңілдіктерді немесе мүлiктiк сипатта көрсетілетін қызметттерді, мүлікке құқықты алғаш рет беру қылмыстық жауаптылыққа алып келмейді.

2. Егер осы баптың бірінші бөлігінде көрсетілген адам тарапынан оған қатысты материалдық сыйақы, жеңілдіктер немесе мүлiктiк сипатта көрсетілетін қызметтер, мүлікке құқықты қорқытып алу орын алса немесе егер бұл адам материалдық сыйақы, жеңілдік немесе мүлiктiк сипатта көрсетілетін қызметті, мүлікке құқықты заңсыз бергені туралы құқық қорғау органына немесе арнаулы мемлекеттік органға ерікті түрде хабарласа, материалдық сыйақы, жеңілдік немесе мүлiктiк сипатта көрсетілетін қызметті, мүлікке құқықты берген адам қылмыстық жауаптылықтан босатылады.»;

5) 366-баптың бірінші бөлігі мынадай редакцияда жазылсын:

«1. Мемлекеттiк функцияларды орындауға уәкiлеттiк берілген адамның не оған теңестiрiлген адамның немесе жауапты мемлекеттік лауазымды атқаратын адамның не лауазымды адамның, сол сияқты шет мемлекеттің немесе халықаралық ұйымның лауазымды адамының өзіне немесе басқа адамдарға жеке өзi немесе делдал арқылы пара алуы –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, параның жиырма еселенгеннен елу еселенгенге дейінгі сомасы мөлшерінде айыппұл салуға не бес жылға дейінгі мерзімге бас бостандығынан айыруға жазаланады.»;

6) мынадай мазмұндағы 366-1 және 367-1-баптармен толықтырылсын:

«366-1-бап. Пара алуға келісім беру, параны сұрау немесе талап ету

1. Мемлекеттiк функцияларды орындауға уәкiлеттiк берілген адамның не оған теңестiрiлген адамның немесе жауапты мемлекеттік лауазымды атқаратын адамның не лауазымды адамның, сол сияқты шет мемлекеттің немесе халықаралық ұйымның лауазымды адамының пара ұсынған немесе уәде еткен адамның немесе ол өкілдік ететін адамдардың пайдасына жасаған әрекеттері (әрекетсіздігі) үшін пара алуға келісім беруі, –

белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, бір мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не төрт жүз сағатқа дейінгі мерзімге қоғамдық жұмыстарға тартуға не бір жылға дейінгі мерзімге бас бостандығын шектеуге жазаланады.

2. Мемлекеттік функцияларды орындауға уәкілеттік берілген адамның не оған теңестірілген адамның немесе жауапты мемлекеттік лауазымды атқаратын адамның не лауазымды адамның, сол сияқты шет мемлекеттің немесе халықаралық ұйымның лауазымды адамының пара берушінің немесе ол өкілдік ететін адамдардың пайдасына жасаған әрекеттері (әрекетсіздігі) үшін өзі немесе басқа адамдар үшін пара сұрауы немесе талап етуі –

белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, екі мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не алты жүз сағатқа дейінгі мерзімге қоғамдық жұмыстарға тартуға не екі жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.

Ескертпелер:

1. Осы бапта пара алуға келісім беру, пара сұрау немесе талап ету деп ауызша немесе жазбаша, оның ішінде электрондық нысанда тиісінше пара алуға келісімін, параны сұрауын немесе талап етуін білдіру түсініледі.

2. Пара алуға келісім беру, пара сұрау немесе талап ету:

1) пара екі айлық есептік көрсеткіштен аспайтын мөлшерде болса;

2) егер осы бапта көзделген іс-әрекетті жасаған адам пара алуға келісім бергені, пара сұрағаны немесе талап еткені туралы құқық қорғау органына немесе арнаулы мемлекеттік органға өз еркімен хабарласа;

3) егер осы бапта көрсетілген іс-әрекетті жасаған адам құқық қорғау органына немесе арнаулы мемлекеттік органға осы тиісті факт туралы белгілі болғанға дейін, өзіне пара ұсынған немесе уәде еткен адамға өзі пара сұраған немесе талап еткен адамға пара алудан бас тарту туралы ауызша немесе жазбаша, оның ішінде электрондық нысанда хабарласа, қылмыстық жауаптылыққа алып келмейді.

367-1-бап. Пара беруді ұсыну немесе пара беруге уәде ету

Мемлекеттік функцияларды орындауға уәкілеттік берілген адамға не оған теңестірілген адамға немесе жауапты мемлекеттік лауазымды атқаратын адамға не лауазымды адамға, сол сияқты шет мемлекеттің немесе халықаралық ұйымның лауазымды адамына пара беруді ұсынған немесе пара беруге уәде еткен адамның немесе ол өкілдік ететін адамдардың пайдасына жасаған әрекеттері (әрекетсіздігі) үшін пара беруді ұсыну немесе пара беруге уәде ету, –

белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, бір мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не төрт жүз сағатқа дейінгі мерзімге қоғамдық жұмыстарға тартуға не бір жылға дейінгі мерзімге бас бостандығын шектеуге жазаланады.

Ескертпелер:

1. Осы бапта пара беруді ұсыну деп осы бапта көрсетілген адамға пара беруді ұсыну туралы ауызша немесе жазбаша, оның ішінде электрондық нысанда хабарлауын, ал пара беруге уәде ету деп – пара беру уақыты, орны, тәсілі туралы хабарламасы бар осындай хабарды түсіну керек.

2. Пара беруді ұсыну немесе пара беруге уәде ету:

1) пара екі айлық есептік көрсеткіштен аспайтын мөлшерде болса;

2) егер осы бапта көрсетілген іс-әрекетті жасаған адамға қатысты осы бапта көрсетілген адам тарапынан қорқытып алу немесе пара талап ету орын алса;

3) егер осы бапта көрсетілген іс-әрекетті жасаған адам өзінің пара беруді ұсынған немесе пара беруге уәде еткені туралы құқық қорғау органына немесе арнаулы мемлекеттік органға өз еркімен хабарласа;

4) егер осы бапта көрсетілген іс-әрекетті жасаған адам осы бапта көрсетілген адамға құқық қорғау органына немесе арнаулы мемлекеттік органға осы тиісті факт туралы белгілі болғанға дейін, өзінің пара беруді ұсынудан немесе пара беруге уәде етуден бас тартқаны туралы ауызша немесе жазбаша, оның ішінде электрондық нысанда хабарлаған болса, қылмыстық жауаптылыққа алып келмейді.»;

7) 417-баптың екінші бөлігінің бірінші абзацы мынадай редакцияда жазылсын:

«2. Парақорлыққа арандату, яғни мемлекеттік функцияларды орындауға уәкілеттік берілген адамға не оған теңестірілген адамға не лауазымды адамға не жауапты мемлекеттік лауазымды атқаратын адамға, сол сияқты шет мемлекеттің немесе халықаралық ұйымның лауазымды адамына қатысты жасалған нақ сол
іс-әрекет, –».

2. 2014 жылғы 4 шілдедегі Қазақстан Республикасының
Қылмыстық-процестік кодексіне:

1) 187-бапта:

үшінші бөліктегі «366, 367» деген цифрлар «366, 366-1, 367, 367-1» деген цифрлармен ауыстырылсын;

төртінші бөліктегі «149 (екiншi және үшiншi бөлiктерiнде),» деген сөздерден кейін «247 (үшінші бөлігінде), 247-1 (үшінші бөлігінде),» деген сөздермен толықтырылсын;

2) 191-бапта:

екінші бөліктегі «247 (үшiншi бөлiгiнде),» деген сөздер алып тасталсын;

он алтыншы бөліктегі «247 (бiрiншi және екінші бөлiктерінде),» деген сөздерден кейін «247-1 (бірінші және екінші бөліктерінде),» деген сөздермен толықтырылсын.

3. 2015 жылғы 23 қарашадағы Қазақстан Республикасының Еңбек кодексіне:

1) 32-бап мынадай мазмұндағы ескертпемен толықтырылсын:

«Ескертпе. Осы Кодексте мемлекеттік қызметке теңестірілген функцияларды орындаумен байланысты азаматтық қызмет лауазымы деп «Сыбайлас жемқорлыққа қарсы іс-қимыл туралы» Қазақстан Республикасының Заңына сәйкес мемлекеттік функцияларды орындауға уәкілеттік берілген адамдарға теңестірілген адам болып табылатын азаматтық қызметші атқаратын лауазым түсініледі.»;

2) 140-бапта:

тақырып мынадай редакцияда жазылсын:

«140-бап. Заңды тұлғаның атқарушы органы басшысының және заңды тұлғаның алқалы атқарушы органының басқа да мүшелерінің, сондай-ақ ішкі аудит қызметі, сыбайлас жемқорлыққа қарсы комплаенс-қызмет жұмыскерлерінің және корпоративтік хатшының еңбегін реттеу ерекшеліктері»;

1, 3 және 5-тармақтар мынадай редакцияда жазылсын:

«1. Заңды тұлғаның атқарушы органы басшысымен, алқалы атқарушы органы мүшелерімен, сондай-ақ ішкі аудит қызметі, сыбайлас жемқорлыққа қарсы комплаенс-қызметі жұмыскерлерімен және корпоративтік хатшымен еңбек шартын жасасу және тоқтату, еңбегіне ақы төлеу тәртібі мен шарттары, материалдық және тәртіптік жауаптылыққа тарту, жұмысынан шеттету осы Кодекске, Қазақстан Республикасының өзге де нормативтік құқықтық актілеріне, заңды тұлға құрылтайшылары, мүлкінің меншік иесі не құрылтайшылар, меншік иесі уәкілеттік берген тұлға (орган) немесе заңды тұлғаның уәкілетті органы бекітетін құжаттарға, заңды тұлғаның атқарушы органы, ішкі аудит қызметі, сыбайлас жемқорлыққа қарсы комплаенс-қызметі, корпоративтік хатшысы туралы ережелерге және еңбек шартына сәйкес жүзеге асырылады.»;

«3. Заңды тұлға атқарушы органының басшысы, алқалы атқарушы органының мүшелері, сондай-ақ ішкі аудит қызметінің, сыбайлас жемқорлыққа қарсы комплаенс-қызметінің жұмыскерлері және корпоративтік хатшы жаңа мерзімге тағайындалған (сайланған, лауазымға бекітілген) жағдайда, еңбек шартына тиісті өзгерістер мен толықтырулар енгізіледі.»;

«5. Заңды тұлғаның алқалы атқарушы органының басшысына және басқа да мүшелеріне, ішкі аудит қызметінің, сыбайлас жемқорлыққа қарсы
комплаенс-қызметінің жұмыскерлеріне және корпоративтік хатшыға тәртіптік жаза тәртіптік теріс қылық анықталғаннан кейін тікелей, бірақ ол анықталған күннен бастап екі айдан кешіктірілмей қолданылады.».

4. «Жедел-іздестіру қызметі туралы» 1994 жылғы 15 қыркүйектегі Қазақстан Республикасының Заңына:

12-баптың 4-тармағының 1) тармақшасындағы «ауырлығы орташа қылмыстарды» деген сөздерден кейін «, қорқытып алу белгілері болған кезде сыйақыны заңсыз алуға байланысты қылмыстарды» деген сөздермен толықтырылсын.

5. «Құқық қорғау қызметі туралы» 2011 жылғы 6 қаңтардағы Қазақстан Республикасының Заңына:

1) 1-баптың 12-2) тармақшасы мынадай редакцияда жазылсын:

«12-2) сыбайлас жемқорлыққа қарсы қызмет – сыбайлас жемқорлық құқық бұзушылықтардың алдын алуға, анықтауға, жолын кесуге, ашуға және
тергеп-тексеруге бағытталған қызметті, сондай-ақ Қазақстан Республикасының заңдарында және Қазақстан Республикасы Президентінің актілерінде көзделген өкілеттіктері шегінде өзге де қызметті жүзеге асыратын құқық қорғау органы;»;

2) 80-баптың 1-тармағы мынадай мазмұндағы 15-2) тармақшамен толықтырылсын:

«15-2) «Сыбайлас жемқорлыққа қарсы іс-қимыл туралы» Қазақстан Республикасының Заңында белгіленген сыбайлас жемқорлыққа қарсы шектеулерді сақтамағаны үшін;».

6. «Дербес деректер және оларды қорғау туралы» 2013 жылғы
21 мамырдағы Қазақстан Республикасының Заңына:

9-бап мынадай мазмұндағы 9-5) тармақшамен толықтырылсын:

«9-5) сыбайлас жемқорлыққа қарсы іс-қимыл туралы заңнамаға сәйкес ауыр және аса ауыр сыбайлас жемқорлық қылмыстар жасағаны үшін сотталғандардың тізілімін жүргізген;».

7. «Сыбайлас жемқорлыққа қарсы іс-қимыл туралы» 2015 жылғы
18 қарашадағы Қазақстан Республикасының Заңына:

1) 1-бапта:

мынадай мазмұндағы 1-2) тармақшамен толықтырылсын:

«1-2) жеке мүдде – жауапты мемлекеттік лауазымды атқаратын адамның, мемлекеттік функцияларды орындауға уәкілеттік берілген адамның, мемлекеттік функцияларды орындауға уәкілеттік берілген адамдарға теңестірілген адамның, лауазымды адамның лауазымдық міндеттерін жүзеге асыру кезінде шешімдерге ықпал етуге қабілетті материалдық және (немесе) өзге де мүдделілігі;»;

4) тармақшадағы «мемлекеттік бюджеттің және Қазақстан Республикасы Ұлттық қорының қаражатынан қаржыландырылатын жобаларды іріктеу мен іске асыруға» деген сөздер «мемлекеттік бюджеттің және (немесе) Қазақстан Республикасы Ұлттық қорының қаражатынан қаржыландырылатын жобаларды іріктеуге және (немесе) іске асыруға» деген сөздермен ауыстырылсын;

5) және 6) тармақшалар мынадай редакцияда жазылсын:

«5) мүдделер қақтығысы – жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың, лауазымды адамдардың жеке мүдделері мен олардың лауазымдық өкілеттіктері арасындағы қайшылық, мұндай жағдайда аталған адамдардың жеке мүдделері олардың өз лауазымдық міндеттерін орындамауына және (немесе) тиісінше орындамауына алып келеді және (немесе) алып келуі мүмкін;

6) сыбайлас жемқорлық – жауапты мемлекеттік лауазымды атқаратын адамдардың, мемлекеттiк функцияларды орындауға уәкілеттік берілген адамдардың, мемлекеттік функцияларды орындауға уәкілеттік берілген адамдарға теңестiрiлген адамдардың, лауазымды адамдардың өздерінің лауазымдық (қызметтік) өкiлеттiктерін және соған байланысты мүмкiндiктерiн жеке өзi немесе делдалдар арқылы жеке өзіне не үшінші адамдарға мүлiктiк (мүліктік емес) игiлiктер мен артықшылықтар алу немесе табу мақсатында заңсыз пайдалануы, сол сияқты осы адамдардың көрсетілген игіліктер мен артықшылықтарды сұрауы немесе талап етуі немесе олардың лауазымдық (қызметтік) өкілеттіктерін және олармен байланысты мүмкіндіктерін заңсыз пайдаланғаны үшін оларды алуға келісім беруі, сол сияқты көрсетілген игiлiктер мен артықшылықтарды ұсыну, уәде ету немесе беру арқылы осы адамдарды параға сатып алу;»;

2) 6-баптың 13) тармақшасындағы «жариялауды қамтиды.» деген сөздер «жариялауды;» деген сөзбен ауыстырылып, мынадай мазмұндағы
14) тармақшамен толықтырылсын:

«14) ауыр және аса ауыр сыбайлас жемқорлық қылмыстар жасағаны үшін сотталғандардың тізілімін қалыптастыруды және жүргізуді қамтиды.»;

3) 10-баптың 2-тармағы мынадай редакцияда жазылсын:

«2. Мемлекеттік органдар, ұйымдар және квазимемлекеттік сектор субъектілері бекітетін сыбайлас жемқорлыққа қарсы стандарттар жұртшылықтың қатысуымен әзірленеді, сондай-ақ заңнаманы әзірлеу кезінде және құқық қолдану практикасында ескеріледі.»;

4) 11-баптың 2-тармағында:

2) тармақша мынадай редакцияда жазылсын:

«2) осы тармақтың 1) тармақшасында аталған адамдарды және «Қазақстан Республикасының мемлекеттік қызметі туралы» Қазақстан Республикасының Заңында айқындалған жағдайларды қоспағанда, мемлекеттік лауазымға не мемлекеттік немесе соларға теңестірілген функцияларды орындауға байланысты лауазымға кандидаттар болып табылатын адамдар және олардың жұбайлары (зайыптары) – лауазымға тағайындау құқығы бар лауазымды адамның (органның) лауазымға тағайындау туралы актісі шығарылғанға дейін (декларация тапсыру айының бірінші күніндегі жағдай бойынша) тапсырады.»;

мынадай мазмұндағы ескертпемен толықтырылсын:

«Ескертпе. Осы Заңда мемлекеттік немесе соларға теңестірілген функцияларды орындауға байланысты лауазым деп осы Заңға сәйкес жауапты мемлекеттiк лауазымды атқаратын адам немесе мемлекеттік функцияларды орындауға уәкілеттік берілген адам немесе мемлекеттік функцияларды орындауға уәкілеттік берілген адамдарға теңестірілген адам немесе лауазымды адам болып табылатын адамның атқаратын лауазымы түсініледі.»;

5) 12-баптың 1-тармағында:

бірінші абзац мынадай редакцияда жазылсын:

«1. Жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың (Қазақстан Республикасының Президенттігіне, Қазақстан Республикасы Парламентінің немесе мәслихаттарының депутаттығына, аудандардың, облыстық маңызы бар қалалардың, аудандық маңызы бар қалалардың, кенттердің, ауылдардың, ауылдық округтердің әкімдігіне,
сондай-ақ жергілікті өзін-өзі басқару сайланбалы органдарының мүшелігіне кандидаттарды қоспағанда), лауазымды адамдардың өз өкілеттіктерін жеке, топтық және өзге де қызметтік емес мүдделерде пайдалануына әкеп соғуы мүмкін әрекеттерді жасауына жол бермеу мақсатында аталған адамдар осы Заңның 13, 14, 14-1 және 2-1-тарауында белгіленген ерекшеліктерді ескере отырып, өздеріне:»;

5) тармақшадағы «құндылықтарды сақтау бойынша сыбайлас жемқорлыққа қарсы шектеулерді қабылдайды.» деген сөздер «құндылықтарды сақтау;» деген сөздермен ауыстырылып, мынадай мазмұндағы 6) және
7) тармақшалармен толықтырылсын:

«6) мүдделер қақтығысына жол бермеу;

7) «Ойын бизнесі туралы» Қазақстан Республикасының Заңында көзделген ұйғарымға жататын ойын мекемелерінде құмар ойындарға қатысу, сол сияқты бұл үшін бөлінбеген жерлерде құмар ойындарға немесе телекоммуникация желілерін, оның ішінде Интернет желілерін пайдалану арқылы өткізілетін құмар ойындарға қатысубойынша сыбайлас жемқорлыққа қарсы шектеулерді қабылдайды.»;

6) 14-баптың 1-1-тармағы алып тасталсын;

7) 15-бап алып тасталсын;

8) мынадай мазмұндағы 17-1-баппен толықтырылсын:

«17-1-бап. Ауыр және аса ауыр сыбайлас жемқорлық қылмыстар жасағаны үшін сотталғандардың тізілімі

1. Тізілімге ауыр және аса ауыр сыбайлас жемқорлық қылмыстар жасағаны үшін сотталған адамдар туралы мәліметтер енгізіледі.

Тізілімге барлау, қарсы барлау қызметін жүзеге асырған адамдар, арнаулы жедел тапсырмаларды орындау үшін ерекше тәртіппен қызмет өткерген арнаулы және құқық қорғау мемлекеттік органдарының қызметкерлері, сондай-ақ көрсетілген органдардың штаттық жасырын қызметкерлері болып табылатын адамдар туралы мәліметтер енгізілмейді.

2. Ауыр және аса ауыр сыбайлас жемқорлық қылмыстар жасағаны үшін сотталғандардың тізілімі жалпыға қолжетімді болып табылады.

3. Ауыр және аса ауыр сыбайлас жемқорлық қылмыс жасағаны үшін соттың заңды күшіне енген айыптау үкімі ауыр және аса ауыр сыбайлас жемқорлық қылмыстар жасағаны үшін сотталғандардың тізіліміне енгізуге негіз болып табылады.

4. Ауыр және аса ауыр сыбайлас жемқорлық қылмыстар жасағаны үшін сотталғандардың тізілімінен шығаруға:

1) заңды күшіне енген ақтау үкімі;

2) Қазақстан Респбликасының Қылмыстық кодексiне сәйкес сотталғандығының өтелуі негіздер болып табылады.

5. Ауыр және аса ауыр сыбайлас жемқорлық қылмыстар жасағаны үшін сотталғандардың тізілімін қалыптастыру және жүргізу тәртібін құқықтық статистика және арнайы есепке алу саласындағы уәкілетті органмен келісім бойынша сыбайлас жемқорлыққа қарсы іс-қимыл жөніндегі уәкілетті орган айқындайды.»;

9) мынадай мазмұндағы 2-1-тараумен толықтырылсын:

«2-1-тарау. Мүдделер қақтығысы

17-2-бап. Мүдделер қақтығысына жол бермеу

1. Жауапты мемлекеттік лауазымды атқаратын адамдар, мемлекеттік функцияларды орындауға уәкілеттік берілген адамдар, мемлекеттік функцияларды орындауға уәкілеттік берілген адамдарға теңестірілген адамдар, лауазымды адамдар мүдделер қақтығысына жол бермеуге тиіс.

2. Осы баптың 1-тармағында аталған адамдарға:

1) мүдделер қақтығысын туындататын шешімдер әзірлеуге, талқылауға немесе қабылдауға қатысуға не шешімге өзге тәсілмен ықпал етуге;

2) егер мүдделер қақтығысы орын алған болса, лауазымдық міндеттерін жүзеге асыруға;

3) өзінің қызметтік жағдайын жеке мүддесіне пайдалануға;

4) бұрын атқарған лауазымының артықшылықтарын жеке мүддесі үшін қолдануға тыйым салынады.

3. Осы баптың 1-тармағында аталған адамдар мүдделер қақтығысын болғызбау және реттеу бойынша шаралар қабылдауға тиіс.

17-3-бап. Мүдделер қақтығысын анықтау

1. Мүдделер қақтығысы:

1) жеке мүдделер туралы декларациялардың мониторингі арқылы;

2) сыбайлас жемқорлық тәуекелдерін сыртқы және ішкі талдау немесе сыбайлас жемқорлыққа қарсы мониторингті жүргізу кезінде;

3) адамдардың жолданымдарын немесе мүдделер қақтығысы туралы басқа да ақпаратты, сондай-ақ мемлекеттік органдардың немесе ұйымдардың ішкі актілерін қарау кезінде;

4) уәкілетті мемлекеттік органдарға немесе ұйымдарға тексеру, ревизия немесе аудит жүргізу кезінде анықталады.

2. Мүдделер қақтығысы сотқа дейінгі тергеп-тексеру, сондай-ақ қылмыстық, азаматтық, әкімшілік сот ісін жүргізу және әкімшілік құқық бұзушылық туралы істер бойынша іс жүргізу нәтижелері бойынша анықталуы мүмкін.

17-4-бап. Мүдделер қақтығысын реттеу

1. Жауапты мемлекеттік лауазымды атқаратын адамдар, мемлекеттік функцияларды орындауға уәкілеттік берілген адамдар, мемлекеттік функцияларды орындауға уәкілеттік берілген адамдарға теңестірілген адамдар, лауазымды адамдар тікелей басшысына не өздері жұмыс істейтін мемлекеттік органның немесе ұйымның басшылығына мүдделер қақтығысы туралы өздеріне бұл жөнінде мәлім болысымен, үш жұмыс күні ішінде жазбаша нысанда хабарлауға міндетті.

Қазақстан Республикасының заңнамасында белгіленген өздігінен бас тарту мән-жайлары болған кезде осы тармақтың бірінші бөлігінде аталған адамдар Қазақстан Республикасының заңнамасында белгіленген тәртіппен өздігінен бас тарту туралы жазбаша мәлімдеуге міндетті.

2.  Мемлекеттік органның немесе ұйымның тікелей басшысы не басшылығы үш жұмыс күні ішінде осы баптың 1-тармағында аталған адамдардың өтініштерін немесе басқа да көздерден алынған мүдделер қақтығысы туралы ақпартты әдеп жөніндегі уәкілдің немесе сыбайлас жемқорлыққа қарсы комплаенс-қызметтің қарауына, ал олар болмаған кезде тиісті ақпаратты алған күннен бастап үш жұмыс күні ішінде кадр қызметінің қарауына жолдайды.

3. Әдеп жөніндегі уәкіл (сыбайлас жемқорлыққа қарсы комплаенс-қызмет, кадр қызметі) осы баптың 1-тармағында аталған адамдардың өтініштерін немесе мүдделер қақтығысы туралы өзге де ақпартты қарау қорытындылары бойынша он жұмыс күні ішінде мемлекеттік органның немесе ұйымның басшылығына мүдделер қақтығысын болғызбау және реттеу бойынша ұсынымдар немесе оның болмағандығы туралы қорытынды ұсынады.

4. Мүдделер қақтығысы болған кезде мемлекеттік органның немесе ұйымның басшылығы ұсынымдарды алған күннен бастап он жұмыс күні ішінде мүдделер қақтығысын болғызбау және реттеу бойынша мынадай шараларды қабылдауға:

1) осы баптың 1-тармағында аталған адамды лауазымдық міндеттерін орындаудан шеттетуге және мүдделер қақтығысы туындаған мәселе бойынша лауазымдық міндеттерді орындауды басқа адамға тапсыруға;

2) лауазымдық міндеттерді өзгертуге;

3) Қазақстан Республикасының заңнамасында және (немесе) мемлекеттік орган немесе ұйымның ішкі актілерінде көзделген өзге де шараларды қолдануға міндетті.

5. Мемлекеттік органның немесе ұйымның бірінші басшысы өзінде мүдделер қақтығысы туындаған мәселе бойынша объективті шешім қабылдау үшін өкілеттіктерді өзінің орынбасарына немесе өзге де уәкілетті адамға уақтылы беруге міндетті.

6. Мүдделер қақтығысын осы баптың 4-тармағында көрсетілген мерзімде болғызбау және реттеу мүмкін болмаған жағдайда, осы Заңның 17-2-бабының талаптарын бұзған адам мүдделер қақтығысы туралы ақпаратты алған күннен бастап үш айдан кешіктірілмей, мүдделер қақтығысын болғызбайтын, мәні бірдей лауазымға тағайындалады, ал мұндай тағайындау мүмкін болмаған кезде, адам белгіленген біліктілік талаптарына сай келген жағдайда, оған сол мемлекеттік органда немесе ұйымда өзге лауазым ұсынылуы мүмкін.

Адам ұсынылған лауазымнан бас тартқан жағдайда, осы тармақтың бірінші бөлігінде белгіленген мерзім ішінде атқаратын лауазымынан шығарылуға немесе өзгедей босатылуға жатады, сол сияқты оның өкілеттігі тоқтатылады.

17-5-бап. Мүдделер қақтығысының құқықтық салдары

1. Жауапты мемлекеттік лауазымды атқаратын адамдар, мемлекеттік функцияларды орындауға уәкілеттік берілген адамдар, мемлекеттік функцияларды орындауға уәкілеттік берілген адамдарға теңестірілген адамдар, лауазымды адамдар өздеріне белгілі болған мүдделер қақтығысы жағдайларын болғызбау және реттеу жөніндегі шараларды қабылдамағаны үшін, сондай-ақ мүдделер қақтығысы болған кезде лауазымдық өкілеттіктерді жүзеге асырғаны үшін әкімшілік жауаптылықта болады.

2. Мүдделер қақтығысы жағдайында қабылданған немесе жасалған, біреудің құқықтарын, бостандықтары мен заңды мүдделерін бұзатын актілердің, шарттардың немесе басқа шешімдердің күші жойылуы немесе Қазақстан Республикасының Әкімшілік рәсімдік-процестік кодексінде және Қазақстан Республикасының Азаматтық процестік кодексінде белгіленген тәртіппен жарамсыз деп танылуы мүмкін.

17-6-бап. Жеке мүдделерді декларациялау

1. Жауапты мемлекеттік лауазымды атқаратын адамдар, мемлекеттік функцияларды орындауға уәкілеттік берілген адамдар, мемлекеттік функцияларды орындауға уәкілеттілік берілген адамдарға теңестірілген адамдар (Қазақстан Республикасының Президенттігіне, Қазақстан Республикасы Парламентінің немесе мәслихаттарының депутаттығына, аудандардың, облыстық маңызы бар қалалардың, аудандық маңызы бар қалалардың, кенттердің, ауылдардың, ауылдық округтердің әкімдігіне, сондай-ақ жергілікті өзін-өзі басқару сайланбалы органдарының мүшелігіне кандидаттарды қоспағанда), лауазымды адамдар мемлекеттік лауазымға не мемлекеттік немесе соларға теңестірілген функцияларды орындауға байланысты лауазымға орналасу және басқа лауазымға ауысқан кезде жеке мүдделері туралы декларацияны Қазақстан Республикасының Үкіметі айқындайтын тәртіппен толтыруға міндетті.

2. Жеке мүдделер туралы декларация осы баптың 1-тармағында аталған адамның:

1) өзімен бір мемлекеттік органда немесе ұйымда жұмыс істейтін жақын туыстары, жұбайы (зайыбы) және жекжаттары;

2) өзі жүзеге асыратын педагогикалық, ғылыми немесе өзге де шығармашылық қызметі;

3) өзінің дара кәсіпкерлікке, оның ішінде атқаратын лауазымына орналасқанға дейін бір жыл ішінде қатысуы;

4) өзінің Қазақстан Республикасының аумағында және одан тыс жерлерде тіркелген заңды тұлғалардың, сондай-ақ халықаралық ұйымдардың акционері (пайшысы) не құрылтайшысы (қатысушысы) не атқарушы немесе өзге де органдарының басшысы не мүшесі ретінде, оның ішінде атқаратын лауазымына орналасқанға дейін бір жыл ішінде қатысуы;

5) жақын туыстарының, жұбайының (зайыбының) және жекжаттарының дара кәсіпкерлікке қатысуы;

6) жақын туыстарының, жұбайының (зайыбының) және жекжаттарының Қазақстан Республикасының аумағында және одан тыс жерлерде тіркелген заңды тұлғалардың, сондай-ақ халықаралық ұйымдардың акционері (пайшысы) не құрылтайшысы (қатысушысы) не атқарушы немесе өзге де органдарының басшысы не мүшесі ретінде қатысуы туралы ақпаратты көрсетуіне арналған.

3. Жеке мүдделер туралы декларация жұмыс орны бойынша персоналды басқару қызметіне (кадр қызметіне) жазбаша түрде тиісті лауазымға кірген және ауысқан күннен бастап он бес жұмыс күні ішінде беріледі.

4. Жеке мүдделері туралы декларацияда толық емес, анық емес мәліметтер көрсетілген жағдайда, осы баптың 1-тармағында аталған адам декларация берілген күннен бастап он жұмыс күні ішінде жеке мүдделері туралы қосымша декларация беруге құқылы.

5. Осы баптың 1-тармағында аталған адамдар қосымша декларация беру мерзімін ескере отырып, жеке мүдделер туралы декларацияны уақтылы ұсынбағаны және (немесе) анық толтырмағаны үшін тәртіптік жауаптылықта болады.

6. Мемлекеттік органдарда немесе ұйымдарда персоналды басқару қызметінің (кадр қызметінің) қызметкерлері қатарынан жеке мүдделер туралы декларацияларды жинауға жауаптылар тағайындалады.

7. Жеке мүдделер туралы декларациялар осы баптың 1-тармағында аталған адамның жеке ісіне қоса тіркеледі.»;

10) 21-баптың 1-тармағының 3) тармақшасы алып тасталсын;

11) 22-бапта:

1-1-тармақ мынадай редакцияда жазылсын:

«1-1. Мемлекеттік органдардың, ұйымдардың, квазимемлекеттік сектор субъектілерінің басшылары бағынысты адамдардың сыбайлас жемқорлық құқық бұзушылықтар жасауының алдын алу жөніндегі лауазымдық міндеттерін орындамағаны немесе тиісінше орындамағаны үшін, сыбайлас жемқорлық құқық бұзушылықтар жасауға ықпал ететін себептер мен жағдайларды жоймағаны үшін Қазақстан Республикасының заңдарына сәйкес тәртіптік жауаптылықта болады.»;

мынадай мазмұндағы 1-2-тармақпен толықтырылсын:

«1-2. Әдеп жөніндегі уәкілдері бар мемлекеттік органдарда әдеп жөніндегі уәкіл мемлекеттік қызметшілердің сыбайлас жемқорлыққа қарсы іс-қимыл туралы заңнаманы бұзуының алдын алуды қамтамасыз етеді.».

8. «Қазақстан Республикасының мемлекеттік қызметі туралы»
2015 жылғы 23 қарашадағы Қазақстан Республикасының Заңына:

1) 1-баптың 17) тармақшасы мынадай редакцияда жазылсын:

«17) мүдделер қақтығысы – мемлекеттік қызметшінің жеке басының мүдделері өзінің лауазымдық өкілеттіктерін орындамауына және (немесе) тиісінше орындамауына алып келетін немесе алып келуі мүмкін болатын кездегі мемлекеттік қызметшінің жеке басының мүдделері мен оның лауазымдық өкілеттіктері арасындағы қайшылық;»;

2) 10-баптың 13-1) тармақшасы мынадай редакцияда жазылсын:

«13-1) бағынысты мемлекеттік қызметшілер және ведомстволық бағынысты ұйымдардың басшылары тарапынан сыбайлас жемқорлық құқық бұзушылықтардың алдын алуға;»;

3) 37-баптың 3-тармағы мынадай редакцияда жазылсын:

«3. Мемлекеттік қызметшіде қызметтік әдеп нормаларын бұзғаны не мемлекеттік қызметке кір келтіретін тәртіптік терiс қылық жасағаны үшін алынбаған тәртiптiк жазасы немесе өз құзыреті шегінде мемлекеттік құқықтық статистика және арнайы есепке алу саласындағы қызметті жүзеге асыратын мемлекеттік органның ақпараттық жүйелері немесе «электрондық үкіметтің» веб-порталы арқылы расталған сыбайлас жемқорлық қылмыс жасағаны туралы мәліметтер болған кезде оның ауысу тәртiбiмен, сондай-ақ конкурстардың қорытындылары бойынша мемлекеттік лауазымға орналасуына жол берiлмейдi.»;

4) 38-бап мынадай редакциядағы 3-тармақпен толықтырылсын:

«3. Бұрын сыбайлас жемқорлық қылмыс жасаған адамға басшылық мемлекеттік лауазым міндеттері уақытша жүктелмейді.»;

5) 43-баптың 4-тармағы мынадай редакцияда жазылсын:

«4. Осы Заңда көзделген жағдайларды қоспағанда, мемлекеттік органдардың бірінші басшылары, орталық және жергілікті мемлекеттік органдардың аппараты және дербес құрылымдық бөлімшелерінің басшылары лауазымдарын атқаратын мемлекеттік қызметшілер өздеріне тікелей бағынысты мемлекеттік қызметшілердің және ведомстволық бағынысты ұйымдар жетекшілік ететін басшыларының сыбайлас жемқорлық қылмыстар жасағаны үшін мынадай:

1) бағынысты адам немесе ведомстволық бағынысты ұйымдардың жетекшілік ететін басшылары жасаған сыбайлас жемқорлық қылмыс пен сыбайлас жемқорлық құқық бұзушылықтар жасаудың алдын алу жөніндегі лауазымдық міндеттерді орындамаудағы немесе тиісінше орындамаудағы кінә арасындағы байланыс анықталған;

2) бағынысты адамға немесе ведомстволық бағынысты ұйымдардың жетекшілік ететін басшыларына адамға қатысты сыбайлас жемқорлық қылмысы үшін қылмыстық жауаптылыққа тарту туралы заңды күшіне енген сот актісінің болуы не сыбайлас жемқорлық қылмыс жасағаны үшін қылмыстық істі Қазақстан Республикасы Қылмыстық-процестік кодексінің 35-бабы бірінші бөлігінің 3), 4), 9), 10), 11) және 12) тармақтары немесе 36-бабы негізінде қылмыстық қудалау органы немесе сот тоқтатқан жағдайлардың жиынтығы кезінде Қазақстан Республикасының заңдарына сәйкес тәртіптік жауаптылықта болады.»;

6) 44-бапта:

2-тармақ мынадай редакцияда жазылсын:

«2. Терiс себептермен қызметтен шығаруға алып келетін тәртiптiк терiс қылық жасаған адамдарды өз еркiмен қызметтен шығару, адамдарды мемлекеттік әкімшілік лауазымдарға құқыққа сыйымсыз тағайындау және (немесе) мемлекеттік әкімшілік лауазымдардан адамдарды құқыққа сыйымсыз босату, мемлекеттік әкімшілік қызметшілерге тәртіптік жазаларды құқыққа сыйымсыз қолдану, тест тапсырмаларының және өзге де конкурстық сұрақтардың мазмұнын жария ету, бағынысты мемлекеттік қызметшілердің және ведомстволық ұйымдардың жетекшілік ететін басшыларының сыбайлас жемқорлық құқық бұзушылықтар жасауының алдын алу жөніндегі лауазымдық міндеттерді орындамау немесе тиісінше орындамау да тәртіптік теріс қылықтар деп танылады.»;

5-тармақтың бірінші бөлігі мынадай редакцияда жазылсын:

«5. Мемлекеттік қызметшінің осы Заңның 50-бабы 1-тармағының 1), 6), 7), 8), 10), 11) және 12) тармақшаларында көрсетілген тәртіптік теріс қылықтың қайсыбірін жасауы, егер ол қылмыстық жазаланатын іс-әрекет не әкімшілік құқық бұзушылық белгілерін қамтымаса, мемлекеттік лауазымын төмендетуге, ал төмен тұрған бос мемлекеттік лауазым болмаған жағдайда – қызметке толық сәйкес еместігі туралы ескерту түріндегі тәртіптік жазаны заңда белгіленген тәртіппен қолдануға алып келеді.».

7) 50-бап 1-тармағының 15) тармақшасы алып тасталсын;

8) 51-бап мынадай редакцияда жазылсын:

«51-бап. Мүдделер қақтығысы

1. Мемлекеттiк қызметшiлердің мүдделер қақтығысын болғызбау және реттеу Қазақстан Республикасының сыбайлас жемқорлыққа қарсы іс-қимыл туралы заңнамасында көзделген тәртіппен жүзеге асырылады.

2. Мемлекеттiк қызметшiлер өздерiне белгiлi болған мүдделер қақтығысы жағдайларын болғызбау және реттеу жөніндегі шараларды қабылдамағаны үшiн, сондай-ақ мүдделер қақтығысы болған кезде лауазымдық өкілеттіктерін жүзеге асырғаны үшін әкімшілік жауаптылықта болады.».

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

**Президенті**